יוהנס ראו

יוהנס ראו (בגרמנית: Johannes Rau; 16 בינואר 1931 - 27 בינואר 2006) היה פוליטיקאי גרמני מן המפלגה הסוציאל-דמוקרטית הגרמנית, כיהן כנשיא גרמניה.

חייו 
בנו של מטיף, עבד כעיתונאי ובפרסום פרוטסטנטי. בשנת 1952 הצטרף למפלגת העם הגרמנית החדשה, ארגון פציפיסט נוצרי שמאלי. בשנת 1957 עבר למפלגה הסוציאל-דמוקרטית (SPD). 

ראו שימש כראש עיריית וופרטל, עיר מולדתו, ולאחר מכן (בשנים 1998-1978) כראש ממשלת נורדריין-וסטפאליה. בשנים 1999–2004 כיהן כנשיא גרמניה.

בזמן כהונתו כנשיא קידם נושאים של צדק חברתי וכן היה ידיד מובהק לישראל והיה הנשיא הגרמני הראשון שנאם בפני הכנסת. הנאום כלל התנצלות מרגשת על רדיפות הנאצים את העם היהודי.

ראו הקים את מלגת יוהנס ראו, לאירוח תלמידים מישראל אצל משפחות גרמניות ברחבי גרמניה למשך שמונה ימים. לאחר מכן מטיילים התלמידים ברחבי ברלין במשך חמישה ימים עם מארחיהם.

נפטר בברלין בגיל 75.

קישורים חיצוניים

הערות שוליים

ערכים שבהם תבנית בריטניקה אינה מתאימה
חברי המפלגה הסוציאל-דמוקרטית של גרמניה
נשיאי גרמניה
ראשי עיריות בגרמניה
אישים הקבורים בבית הקברות דורותיאנשטאדט
מעוטרי מסדר הכבוד של הרפובליקה הפדרלית של גרמניה
אבירי מסדר הפיל
מעוטרי המסדר האולימפי
זוכי מדליית ליאו בק
גרמנים שנולדו ב-1931
גרמנים שנפטרו ב-2006